hu hu hu hu hu hu hu hu hu hu hu hu hu hu hu hu hu hu hu eo hu hu uk hu sv hu hu hu hu cs en hu hu hu hu ro hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de nl en nl de en de hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat fr ro sk hu hu hu hu hu hu hu hu hu hu
Piarista templom (Kolozsvár) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 27.
Ugrás a navigációhoz Ugrás a kereséshez
Hasonló cikkcímek és megnevezések: Piarista templom (egyértelműsítő lap).
400091 Cluj-Napoca, Str. Universității 5.
A Wikimédia Commons tartalmaz Piarista templom témájú médiaállományokat.
A kolozsvári piarista templom, a város első barokk stílusú épülete, egyben az első erdélyi barokk templom, a város központjában, az Egyetem (korábban Belső-Torda) utcában áll. Az eredetileg jezsuiták által emeltetett épületet, a katolicizmus 18. századi új térfoglalásának emlékét Erdély egyik legszebb barokk templomának tartják.[1] A romániai műemlékek jegyzékében a CJ-II-m-A-07499 sorszámon szerepel.
Miután az 1690-ben kiadott Diploma Leopoldinum megengedte a korábban kiutasított szerzetesrendek visszatelepedését, és I. Lipót császár visszaadta a jezsuiták korábban elvett birtokait, az 1692-es nagyszebeni országgyűlés nekik adta az óvári templom és kolostor épületeit. Mivel ezeket az épületeket hamarosan kinőtték, 1700 körül megvásárolták a Farkas utca és Belső-Torda utca sarkán levő telket, ahol kialakították a hit és az oktatás céljait egyaránt használó épületegyüttesüket.[2]
A templom építését 1718. február 22-én kezdték el az Erdélyi Római Katolikus Státus tanulmányi alapjának telkén, az ünnepélyes alapkőletételt Mártonffy György püspök végezte március 13-án. A templom építőjére vonatkozóan nincsenek biztos adatok; az általánosan elfogadott nézet szerint jezsuita típustervet alkalmaztak. Bágyuj Lajos restaurátor feltételezése ezzel szemben, hogy az építőmester a kassai Tornyosi Tamás (1670 k. – 1732) lehetett; Biró József és B. Nagy Margit azonban a városi tanács által Schwalbachból behívott Konrad Hammert tartják a templom építőjének. Az építést az erdélyi katolikus hívek adományokkal támogatták, ezen kívül az erdélyi országgyűlés, a református Wesselényi István főispán hozzászólása alapján szintén megszavazta a templomépítés támogatását. Az első évben elkészült az alépítmény, a hatalmas kriptával. 1721-ben már a tető magasságáig álltak a falak és elkészült a két torony is, 1722-ben pedig befejezték a külső falak vakolását és a helyükre kerültek az ajtók és az ablakok is. 1724-ben befejeződött a Szentháromság tiszteletére emelt főoltár építése, illetva a nyolc mellékoltár. A templomot 1724. augusztus 10-én nyitották meg, az ünnepélyes felszentelést Antalfi János püspök végezte 1725. május 13-án.[3]
Miután 1773. július 21-én XIV. Kelemen pápa Dominus ac Redemptor kezdetű brévéjével eltörölte a jezsuita rendet, Mária Terézia a piaristákat, vagyis a Kegyes Tanítórendet hívta be helyükre, ezért az épületet utóbb piarista templom illetve akadémiai templom néven emlegették.[4]
Az orgonát Maywald Antal készítette 1849-ben, Ruzitska György tervei alapján.[5]
1924-ben a templom restaurálására átfogó gyűjtést rendeztek; megtisztították a megfeketedett oltárképeket, bevezették a villanyvilágítást, kijavították az orgonát és a padokat. 1928-1930 között alakították ki a templom fűtésrendszerét. 1942–1943-ban kijavították a gyóntatószékeket, a szentély stallumait és a sekrestye szekrényeit; 1968-ban Bágyuj Lajos irányításával átfogó restaurálásra került sor.[6]
1948-at követően, amikor a román állam felszámolta a görögkatolikus egyházat, itt tartottak anyanyelvű miséket a templom nélkül maradt román katolikus hívők számára. 2002 óta a templom a Szent Mihály-plébánia igazgatása alatt áll. Az egyetemnek a templommal szomszédos központi épületében a kolozsvári egyetemi lelkészség kapott helyet.[7]
A templom hajója 42,7 méter hosszú és 25,2 méter széles. A hajóból mindkét oldalra három-három kápolna nyílik. A főbejárat feletti dombormű a Szentháromságot ábrázolja. A mellékkapuk felett a jezsuita rend alapítójának Loyolai Szent Ignácnak, illetve Xavéri Szent Ferencnek a szobrai találhatók.
A templom főoltárán őrzik a Szűzanya füzesmikolai kegyképét. A képet egy Lukács nevű ortodox pap festette, aki Nagyiklód községben működött. Egy Kopcsa János nevű hívő vásárolta meg és a mikolai román ortodox templomnak ajándékozta, ahol 1699. február 15-étől 26 napon át könnyezett. A csodás esemény hírére a kegyúr gróf Korniss Zsigmond saját kastélyába vitette, de a tulajdonjog körül vita alakult ki, végül Kollonich Lipót esztergomi érsek a kolozsmonostori templomnak ajándékozta. A vitázóknak egy-egy másolat jutott. 1699 pünkösd előtt nagy ünnepséggel vitték át a kolozsmonostori kápolnába, majd néhány nap múlva a jezsuiták belvárosi templomába.
A főoltár fölött a következő latin felirat olvasható: Magno Deo Uni Ac Trino Laus Virtus Gloria (A nagy Istennek, az egynek és háromnak, dicséret, tisztesség és dicsőség).[8]
Ez a szakasz egyelőre üres vagy erősen hiányos. Segíts te is a kibővítésében!
A templom az Egyetem utcával
Loyolai szent Ignác szobra a templom homlokzatán
Xavéri szent Ferenc szobra a templom homlokzatán
↑ Kelemen 1982: 67; Vincze 2008: 20.
↑ Gaal 1992: 63; Sas 1999: 23–25, 40.
↑ B. Nagy 1970: 242; Sas 1999: 32–36, 41–42.
↑ Gaal 1992: 63; Sas 1999: 47.
↑ Kelemen 1982: 71.
↑ Sas 1999: 55–56.
↑ Vincze 2008: 17.
↑ Fodor György Piarista konfráter: Évforduló, búcsúünnep és „házszentelés”. Szabadság, 2010. július 2. (Hozzáférés: 2013. november 4.)
Asztalos Lajos: Kolozsvár épített kincsei. Kolozsvár: Stúdium. 2008. ISBN 978-973-643-159-3
B. Nagy Margit: Reneszánsz és barokk Erdélyben. Bukarest: Kriterion, 1970
Gaal György: Kalauz a régi és az új Kolozsvárhoz. Kolozsvár: Korunk, 1992
Kelemen Lajos: A volt piarista templom. in: Művészettörténeti tanulmányok. II. kötet. Bukarest: Kriterion, 1982
Lista monumentelor istorice: Județul Cluj. Ministerul Culturii, 2015. (Hozzáférés: 2017. január 28.)
Sas Péter: A kolozsvári piarista templom. Kolozsvár: Gloria, 1999. ISBN 973-9203-37-X
Vincze Zoltán: A kolozsvári Farkas utca. Kolozsvár: Stúdium, 2008. ISBN 973-643-038-3
A Wikimédia Commons tartalmaz Piarista templom (Kolozsvár) témájú médiaállományokat.
A magyar Wikidézetben további idézetek találhatóak Piarista templom (Kolozsvár) témában.
Bíró Vencel: A kolozsvári piarista templom alapítása. Kolozsvár. 1932
Sas Péter: A kolozsvári jezsuita, majd piarista templom kincstára. Kolozsvár: Kriterion. 2007 ISBN 978-973-26-0901-9
Erdélyi jezsuita szerzetesek listája
Karolina-oszlop  ·  Mária-oszlop  ·  Mátyás király  ·  Szent György  ·  Más szobrok
Állattani  ·  Gyógyszerésztörténeti  ·  Néprajzi  ·  Néprajzi Park  ·  Szervátiusz  ·  Szépművészeti  ·  Történelmi  ·  Tűzoltó
Állami Magyar Színház  ·  Babos-palota  ·  Báthory–Apor Szeminárium  ·  Biasini-szálloda  ·  Bocskai István szülőháza  ·  Bolyai János szülőháza  ·  Egyetemiek Háza  ·  Egyetemi Könyvtár  ·  Igazságügyi palota  ·  Jezsuita rendház  ·  Jósika-palota  ·  Kendeffy-palota  ·  Mátyás király szülőháza  ·  Marianum  ·  Megyeháza  ·  New York kávéház  ·  Ortodox püspöki palota  ·  Pákey-villa  ·  Plébániaház  ·  Pénzügyigazgatóság  ·  Piarista rendház  ·  Postapalota  ·  Régi városháza  ·  Rhédey-palota  ·  Lucian Blaga Nemzeti Színház  ·  Státusházak  ·  Szabók bástyája  ·  Széki-palota  ·  Tanítók Háza  ·  Teleki-ház  ·  Toldalagi–Korda-palota  ·  Vasútállomás  ·  Vasútigazgatóság  ·  Városháza  ·  Wass Otília-ház  ·  Wesselényi-ház  ·  Wolphard–Kakas-ház
Alvernai  ·  Bob utcai  ·  Ferences  ·  Farkas utcai  ·  Görög  ·  Hídelvei ref.  ·  Kakasos  ·  Kálvária  ·  Kétágú  ·  Lutheránus  ·  Minorita  ·  Neológ zsinagóga  ·  Ortodox katedrális  ·  Piarista  ·  Szent Mihály  ·  Szentpéteri  ·  Unitárius
Botanikus kert  ·  Erzsébet híd  ·  Fellegvár ·  Házsongárd  ·  Hója ·  Mikó-kert  ·  Sétatér  ·  Sportcsarnok  ·  Sportpark
Ez a történelmi vagy jelenkori Erdélyről szóló vagy Erdéllyel kapcsolatos lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Piarista_templom_(Kolozsvár)&oldid=25313022”
Kolozsvár keresztény templomai, kolostorai
Románia katolikus templomai, kolostorai
Románia 18. századi építményei
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 27., 14:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.